b'\n_START_ARTICLE_\nZasavska statisti\xc4\x8dna regija\n_START_PARAGRAPH_\nZasavska statisti\xc4\x8dna regija je ena od dvanajstih  statisti\xc4\x8dnih regij Slovenije.\n_START_SECTION_\nZasavska statisti\xc4\x8dna regija v besedi\n_START_PARAGRAPH_\nRegija Posavskega hribovja je tako po povr\xc5\xa1ini kot po \xc5\xa1tevilu prebivalcev najmanj\xc5\xa1a slovenska statisti\xc4\x8dna regija._NEWLINE_V zasavski statisti\xc4\x8dni regiji so v 2016 \xc5\xbeiveli 3\xc2\xa0% prebivalcev Slovenije. Dele\xc5\xbe 0\xe2\x80\x9314 let starih prebivalcev je zna\xc5\xa1al 14\xc2\xa0%, dele\xc5\xbe 80 in ve\xc4\x8d let starih prebivalcev pa 5\xc2\xa0%. Naravni prirast na 1.000 prebivalcev je bil negativen (\xe2\x80\x930,7), prav tako selitveni prirast na 1.000 prebivalcev (\xe2\x80\x931,4). Prebivalci te regije so svoje zadovoljstvo z \xc5\xbeivljenjem ocenili s povpre\xc4\x8dno oceno 7,0 od 10.Od oseb, ki so v 2016\xc2\xa0 v tej regiji umrle, jih je \xc2\xa020\xc2\xa0% umrlo pred 65. letom. Dele\xc5\xbe otrok, vklju\xc4\x8denih v vrtce, je bil tukaj eden najmanj\xc5\xa1ih (75\xc2\xa0% otrok ustrezne starosti). Stopnja brezposelnosti je bila tukaj druga najvi\xc5\xa1ja med regijami (10,8\xc2\xa0%). Odstotek delovno aktivnih, ki so odhajali na delo v drugo regijo, je bil v tej regiji najvi\xc5\xa1ji (50\xc2\xa0%); velika ve\xc4\x8dina teh oseb je delala v osrednjeslovenski statisti\xc4\x8dni regiji. _NEWLINE_BDP na prebivalca je bil v tej regiji najni\xc5\xbeji (10.440 EUR). V tej regiji je delovalo malo ve\xc4\x8d kot 3.900 podjetij, povpre\xc4\x8dni prihodek podjetja na osebo, ki je delala v njem, je bil tukaj najni\xc5\xbeji med regijami (71.600 EUR). \xc5\xa0tevilo osebnih avtomobilov na 1.000 prebivalcev je bilo prav tako najni\xc5\xbeje (491), povpre\xc4\x8dna starost avtomobilov pa je bila 10 let. Regija ni bila izrazito turisti\xc4\x8dna; zabele\xc5\xbeenih je bilo ve\xc4\x8d kot 5.200 preno\xc4\x8ditev tujih in nekaj ve\xc4\x8d kot 2.500 preno\xc4\x8ditev doma\xc4\x8dih turistov. V tej regiji je v 2016 nastalo najmanj komunalnih odpadkov v Sloveniji (329 kg na prebivalca); 60\xc2\xa0% komunalnih odpadkov je bilo zbranih lo\xc4\x8deno, kar je bilo nekoliko manj od dr\xc5\xbeavnega povpre\xc4\x8dja (67\xc2\xa0%). Pre\xc4\x8distili pa so najve\xc4\x8dji dele\xc5\xbe odpadne vode, preden je bila ta izpu\xc5\xa1\xc4\x8dena iz javne kanalizacije (97\xc2\xa0%).\n_START_SECTION_\nZasavska statisti\xc4\x8dna regija v sliki: STAGE - interaktivna kartografska aplikacija\n_START_PARAGRAPH_\nIzbrane prostorske podatke in kazalnike lahko pregledujete po statisti\xc4\x8dnih regijah na preprost in pregleden na\xc4\x8din. Kartografska aplikacija STAGE (STAtistika in GEografija) je enotna vstopna to\xc4\x8dka do statisti\xc4\x8dnih podatkov, ki jih prikazujemo po razli\xc4\x8dnih administrativnih enotah (po ob\xc4\x8dinah, regijah, naseljih) in na hierarhi\xc4\x8dni mre\xc5\xbei enako velikih celic._NEWLINE_"http://gis.stat.si/index.php?id=177&idl=309&tag=7439&cba=45.2,54.9,55,59.9,60,64.9,65,70.4&c=FEF0D9,FDCC8A,FC8D59,D7301F&o=0.8&lang=sl&t=roadmap&z=9&lat=46.119944&lng=14.81533300000001&show_west=1&iframe=1" _NEWLINE_Vir: Statisti\xc4\x8dni urad Republike Slovenije'